als_Latn dik_Latn sag_Latn
Enri Ceno, kandidat i Partisë Demokratike në Qarkun e Durrësit, ndonëse zyrtarisht i papunë, kryen pushimet në Majemi, në Nisë, Montekarlo dhe në destinacione të tjera ekzotike.
Sponsori kryesor i Cenos dhe të dashurës së tij modele, Fioralba Dizdarit, është vetë babait i kandidatit, Petrit Ceno, gjykatës në Apelin e Durrësit dhe i përfunduar disa herë në qendër të syrit të ciklonit, për shkak të aferave korruptive ku është përfshirë.
Vetëm pak muaj më parë, Petrit Ceno rrëzoi vendimin e gjykatës së shkallës së parë, duke kaluar një hotel 10-katësh në zonën e plazhit një biznesmeni të njohur, i cili në formë shpërblimi, i pagoi atij dhe dy gjyqtarëveve të tjerë të trupës një udhëtim në Spanjë për të parë klasiken Real-Barcelona, raporton Lexo.al.
Ceno është akuzuar edhe nga qytetarë të thjeshtë për zhvatjen e pronave të tyre dhe vendosjen e tyre në një “ankand”, duke ia kaluar gjithmonë palës që i ofronte rryshfetin më të lartë., shkruan lexo.al.
Falë këtyre parave, tashmë Enri Ceno është në gjendje të shëtisë në mbarë botën me të dashurën e tij ish-Miss Shqipëria, por edhe të blejë një vend në listën e deputetëve të PD në Durrës, duke u vendosur në një pozicion thuajse të sigurt për përfshirjen në Parlamentin e ardhshëm.
als_Latn als_Latn als_Latn als_Latn als_Latn